મંત્રી કાનાણીએ જણાવ્યું હતું કે, રાજ્યના દરેક નાગરિકની તંદુરસ્તી જળવાઈ રહે તે માટે રાજ્ય સરકાર સતત પ્રયત્નશીલ છે. ગરીબ અને મધ્યમ વર્ગના લોકોને પ્રાથમિક જરૂરીયાતો પૂરી પાડી શકાય તે માટે પાલિકા દ્વારા કરોડોના ખર્ચે પ્રાથમિક શાળા, આરોગ્ય કેન્દ્રો, મલ્ટીલેવલ પાર્કિંગ, શાકમાર્કેટ, ઓડિટોરિયમ,સ્પોર્ટ કોમ્પ્લેક્ષ અને ફાયર સ્ટાફ ક્વાટર્સનું નિર્માણ કરવામાં આવ્યું છે. મંત્રીએ લોકોને સસ્તી અને સારી આરોગ્ય સેવાઓ મળી રહે તે માટે રાજ્ય સરકારા દ્વારા અમલી વિવિધ યોજનાઓની વિસ્તૃત જાણકારી આપી હતી.તેમણે રાજ્ય સરકાર સૌનો સાથ સૌનો વિકાસના રાહ પર આગળ વધી રહી હોવાનુ પણ જણાવ્યુ હતુ.